เรื่องร้องเรียน (ถนน) วันที่ 2022-09-15 14:12:38 — แขวงบางมด เขตทุ่งครุ กรุงเทพมหานคร
แจ้งพื้นผิวถนนชำรุด
ลักษณะเป็นหลุมที่ค่อยๆขยายวงกว้างและมีความลึกเพิ่มขึ้นเรื่อยๆ  เสี่ยงต่อการเกิดอุบัติเหตุและความปลอดภัยของชีวิตและทรัพย์สินของผู้ที่ใช้ถนนเส้นนี้

บริเวณถนนช่วงระหว่างซอยพุทธบูชา 42-44 เยื้องกับหน้าหมู่บ้านคอนโดสวนธน

ขออนุญาตให้ข้อมูลเพิ่มเติมค่ะ บริเวณนี้ได้รับการซ่อมแซมมาแล้วล่าสุดเมื่อประมาณช่วง ปลายเดือน ก.พ.65 ก่อนหน้าที่จะมีการซ่อมแซมก็เกิดหลุมขนาดใหญ่มาก่อน ซึ่งมีการเทพื้นยางมะตอยแบบนี้ในทุกครั้ง และพอผ่านไปอีกไม่กี่เดือนก็เกิดหลุมขึ้นอีกในบริเวณเดิมซ้ำๆ (น่าจะมีการเทพื้นตรงจุดนี้มามากกว่า 2 ครั้ง)

แนวทางในการแก้ไข อาจจะต้องให้ทางฝ่ายโยธามีการสำรวจให้ลึกถึงในเชิงโครงสร้างว่าภายใต้พื้นผิวถนนจุดนี้จะมีแอ่งน้ำอยู่ภายใต้หรือไม่ ทำให้เกิดการยุบตัวอยู่บ่อยครั้ง หรือเกิดจากความไม่แข็งแรงของวัสดุ (จากการคาดเดาเป็นเพียงข้อคิดเห็นเท่านั้นค่ะ)

จะแนบรูป พื้นผิวถนนตอนช่วงเดือน ก.พ.ส่งให้ด้วย เพื่อที่จะได้ใช้เป็นข้อมูลว่สเคยเกิดขึ้นบนบริเวณใดมาแล้วบ้างค่ะ